evidence: Vineeta Singh In 3 Idiots: ‘शार्क टैंक इंडिया सीजन 2’ की जज विनीता सिंह को लेकर सोशल मीडिया पर चर्चा हो रही है कि वह आमिर खान की फिल्म ‘3 इडिट्स’ में नजर आ चुकी हैं. जानें सच. Shark Tank India 2 Judge Vineeta Singh Viral Photo: टीवी शो ‘शार्क टैंक इंडिया सीजन 2’ शुरू होते ही चर्चा में है. शो के जजेस भी किसी न किसी वजह से सुर्खियां बटोर रहे हैं. इस बीच जज विनीता सिंह (Vineeta Singh) की एक फोटो जमकर वायरल हो रही है, जिसे देख लोग ये कह रहे हैं कि विनीता सिंह ‘3 इडियट्स’ में नजर आ चुकी हैं. आइए आपको बताते हैं कि सोशल मीडिया पर क्यों ऐसी चर्चा हो रही है. विनीता सिंह की वायरल फोटो का सच दरअसल, विनीता सिंह की एक तस्वीर वायरल हो रही है, जिसमें उनकी तुलना ‘3 इडियट्स’ (3 Idiots) में राजू (शरमन जोशी) की मां मिसेज रस्तोगी से की जा रही है. लोग कह रहे हैं कि विनीता सिंह ने ही मिसेज रस्तोगी का किरदार निभाया था. हालांकि, ऐसा नहीं है. ‘3 इडियट्स’ में राजू का किरदार अमरदीप झा (Amardeep Jha) ने निभाया था. वह बॉलीवुड की जानी-मानी अभिनेत्री हैं, जिन्होंने टीवी शोज भी किए हैं. ये बात अलग है कि विनीता और मिसेज रस्तोगी उर्फ अमरदीप का चेहरा थोड़ा बहुत मिलता-जुलता है, लेकिन फिल्म में विनीता सिंह ने काम नहीं किया था.